b"\n_START_ARTICLE_\nGothic II: The Night of the Raven\n_START_SECTION_\nGameplay\n_START_PARAGRAPH_\nAddon-ul nu aduce multe schimb\xc4\x83ri foarte importante \xc3\xaen gameplay, totu\xc8\x99i o adi\xc8\x9bie major\xc4\x83 poate fi poate fi observat\xc4\x83 \xc3\xaen termeni de dificultate. Acest lucru fiind cerut de c\xc4\x83tre comunitate, produc\xc4\x83torul a rebalansat dificultatea \xc3\xaentregului joc, f\xc4\x83c\xc3\xa2ndu-l mai greu._NEWLINE_Acest\xc4\x83 cre\xc8\x99tere \xc3\xaen dificultate este f\xc4\x83cut\xc4\x83 prin introducerea unor animale noi \xc8\x99i mai puternice, reducerea num\xc4\x83rului de po\xc8\x9biuni, \xc8\x99i plante speciale ce pot fi g\xc4\x83site \xc3\xaen joc, scumpirea obiectelor \xc8\x99i atributelor \xc8\x99i reducerea efectului po\xc8\x9biunilor permanente._NEWLINE_O alt\xc4\x83 adi\xc8\x9bie adus\xc4\x83 \xc3\xaen termeni de gameplay reprezint\xc4\x83 ad\xc4\x83ugarea unor noi atribute, \xc8\x99i a unor obiectelor speciale. Juc\xc4\x83torul are acum posibilitatea de a \xc3\xaenv\xc4\x83\xc8\x9ba limba poporului str\xc4\x83vechi ce a tr\xc4\x83it \xc3\xaen noul introdus ora\xc8\x99, Jharkendar, d\xc3\xa2nd posibilitatea de a putea citi a\xc8\x99a-numitele Stone Tablets (Table de Piatr\xc4\x83). Acestea pot fi g\xc4\x83site de-a lungul \xc3\xaentregii insule Khoriniene, \xc8\x99i au proprietatea de a m\xc4\x83ri atributele juc\xc4\x83torului._NEWLINE_Night of the Raven de asemenea introduce un alt atribut, \xc8\x99i anume Acrobatics (Acroba\xc8\x9bii). Spre deosebire de Gothic, acest atribut este dob\xc3\xa2ndit c\xc3\xa2nd se ajunge la 90 puncte de dexteritate, nefiind posibil s\xc4\x83 fie \xc3\xaenv\xc4\x83\xc8\x9bat prin alte metode. Acrobatics de asemenea nu este prezent \xc3\xaen Gothic II.\n_START_SECTION_\nIntriga\n_START_PARAGRAPH_\nVersiunea extins\xc4\x83 a pove\xc8\x99tii din jocul original, Gothic II, spus\xc4\x83 de c\xc4\x83tre addon, introduce o nou\xc4\x83 lume, numit\xc4\x83 Jharkendar. Situat \xc3\xaen nord-estul Khorinisului, Jharkendar este prezentat ca un str\xc4\x83vechi, antic ora\xc8\x99. Joc\xc4\x83torul \xc3\xaei ajut\xc4\x83 pe Water Mages (Magii Apei), de asemenea prezen\xc8\x9bi \xc3\xaen Gothic, dar care lipseau \xc3\xaen Gothic II, s\xc4\x83 deschid\xc4\x83 un portal, g\xc4\x83sit \xc3\xaentr-un vechi templu din Khorinis._NEWLINE_Dup\xc4\x83 ce reu\xc8\x99e\xc8\x99te s\xc4\x83 deschid\xc4\x83 portalul c\xc4\x83tre ora\xc8\x99ul str\xc4\x83vechi, Jharkendar, eroul afl\xc4\x83 despre pericolele ce p\xc3\xa2ndesc insula. Cu ajotorul pira\xc8\x9bilor (de asemenea o nou\xc4\x83 ghild\xc4\x83 introdus\xc4\x83 de c\xc4\x83tre addon), eroul reu\xc8\x99e\xc8\x99te s\xc4\x83-l \xc3\xaenf\xc3\xa2ng\xc4\x83 pe Raven (un personaj vechi din primul Gothic, care de asemenea nu a fost prezent \xc3\xaen a doua parte a seriei). Dup\xc4\x83 \xc3\xaenf\xc3\xa2ngerea lui Raven, el recupereaz\xc4\x83 Beliar's Claw (Gheara lui Beliar), un artefact str\xc4\x83vechi. _NEWLINE_\xc3\x8en continuarea pove\xc8\x99tii, eroul se confrunt\xc4\x83 cu aceea\xc8\x99i desf\xc4\x83\xc8\x99urare a evenimentelor \xc3\xaent\xc3\xa2lnit\xc4\x83 \xc8\x99i \xc3\xaen jocul original.\n_START_SECTION_\nLumea nou\xc4\x83\n_START_PARAGRAPH_\nPe l\xc3\xa2ng\xc4\x83 lumea deja existent\xc4\x83 \xc3\xaen Gothic II, addon-ul aduce un nou teritoriu, numit Jharkendar. Lumea nou\xc4\x83, este \xc3\xaemp\xc4\x83r\xc8\x9bit\xc4\x83 pe zone diferite, fiecare prezent\xc3\xa2nd un tip diferit de climat. C\xc3\xa2teva temple, apar\xc8\x9bin\xc3\xa2nd poporului str\xc4\x83vechi, pot fi v\xc4\x83zute de-a lungul Jharkendarului. _NEWLINE_\xc3\x8en nord-estul insulei, \xc3\xaen vecin\xc4\x83tatea taberei pira\xc8\x9bilor, se afl\xc4\x83 un canion, \xc3\xaen timp ce \xc3\xaen partea estic\xc4\x83, se poate g\xc4\x83si o mla\xc8\x99tin\xc4\x83, loc \xc3\xaen care a fost stabilit\xc4\x83 o tab\xc4\x83r\xc4\x83 de c\xc4\x83tre bandi\xc8\x9bi. _NEWLINE_A\xc8\x99a-numita House of Scholars (Casa \xc3\x8en\xc8\x9belep\xc8\x9bilor) poate fi g\xc4\x83sit\xc4\x83 \xc3\xaen canion, iar \xc3\xaen mla\xc8\x99tin\xc4\x83, \xc3\xaen tab\xc4\x83ra bandi\xc8\x9bilor, poate fi g\xc4\x83sit Temple of Adanos (Templul lui Adanos), cunoscut de asemenea \xc8\x99i ca House of Warriors (Casa R\xc4\x83zboinicilor)._NEWLINE_\xc3\x8en sudul insulei, o mare por\xc8\x9biune de teren este ocupat\xc4\x83  de mun\xc8\x9bi care separ\xc4\x83 Jharkendar de Khorinis, \xc8\x99i restul insulei."